hu hu hu hu hu en hu hu hu hu hu hu hu hu hu hu hu en hu hu hu hu sv hu hu hu en hu hu hu en hu hu hu en hu hu hu
2022. március 1-jétől a látogatásokat érintő korlátozások megszűntek, tehát maszk és védettséget igazoló okmány nélkül vehetnek részt programjainkon.
Az I-es és IV-es programok esetében az online időpontfoglalás lehetősége megszűnt. Érdeklődés esetén keresse munkatársainkat az alábbi elérhetőségeken:
+36 75 507 432 (I. program),
+36 75 505 059 vagy atommuzeum@npp.hu (IV. program).
2018 januárjától a Paksi Atomerőműben a szervezett csoportos látogatásokat csak sikeres online regisztráció után tudjuk indítani. A regisztrációs folyamat magában foglalja a látogatók személyes adatainak  feltöltését is, amelyeket más formában nem áll módunkban elfogadni. Rendészeti szabályaink miatt szabad időpontokat a látogatás előtti két hétben nem tudunk biztosítani.
Programjainkra a csoportok a szabad időpontok függvényében jelentkezhetnek, amelyek jelenleg  2022 decemberéig elérhetőek. A  2023-as év időpontjaira  2022. december  elejétől tudnak regisztrálni.
Az atomerőmű Tájékoztató és Látogatóközpontja, valamint az Atomenergetikai Múzeum előzetes regisztráció nélkül egyéni látogatóként is felkereshető, de ebben az esetben tárlatvezetést nem tudunk biztosítani, illetve az üzemi terület sem látogatható.
Látogatócsoportjainkat hétfőtől péntekig fogadjuk és igény szerint magyar vagy angol nyelven kísérjük. Csoportokat minimum 10 fő jelentkezés esetén tudunk indítani, míg a maximális létszámot a választott program határozza meg. 10 fő alatti igény esetén az érdeklődők a maximális létszámot el nem érő csoportokhoz tudnak csatlakozni.
Az Atomenergetikai Múzeum programkínálata elérhető a muzeum.atomeromu.hu oldalon.
Az üzemi területre csak 16. életévüket betöltött személyek léphetnek be, míg a Tájékoztató és Látogatóközpontot, valamint az Atomenergetikai Múzeumot életkortól függetlenül bárki felkeresheti.
A Karbantartó Gyakorló Központ csak korlátozott számban és időpontokban tud látogatókat fogadni.
Az atomerőmű szomszédságában található Radioaktív Hulladékokat Kezelő Közhasznú Nonprofit Kft. telephelyére tervezett látogatásokhoz kérjük, keresse fel a rhk.hu oldalt!
Az üzemlátogatás minden formája ingyenes.
A programok közül válassza ki az Önnek tetszőt, majd a zöld gombra kattintva kezdje meg a regisztrációt!
Tájékoztató és Látogatóközpont -
időtartam: 1 óra, maximális létszám: 50 fő
Tájékoztató és Látogatóközpont – Üzemi terület
időtartam: 3 óra, maximális létszám: 40 fő
Tájékoztató és Látogatóközpont – Üzemi terület – Karbantartó Gyakorló Központ
időtartam: 4 óra, maximális létszám: 40 fő
időtartam és a maximális létszám a kiválasztott eseménytől függ